DBV konfiskeer jaghondeArgieffoto Die Dierebeskermingsvereniging (DBV) het oor die naweek 12 windhonde gered wat glo vir onwettige jagtogte gebruik is. Marlien Pieterse, die bestuurder van die Vereeniging DBV, sê die Meyerton-polisie het hulle bygestaan om die honde te red. “Drie verdagtes is in hegtenis geneem. Daar was ŉ dooie wildehaas in hul besit gevind. Die haas is deur die honde doodgebyt,” het Pieterse gesê. Die verdagtes word van dieremishandeling aangekla en moet binnekort in die hof verskyn. Volgens ŉ onafhanklike veearts, is jagtogte wat deur honde gedoen word ŉ wrede praktyk wat geweldige stres vir die prooi veroorsaak. Die prooi word erg verwilderd, deur die honde gemartel en sterf ŉ wrede dood.